**Nintendo Switch** merupakan konsol Nintendo yang ke-7 dan merupakan pengganti Wii U. Ia dikeluarkan pada 3 Mac 2017 di seluruh dunia dan merupakan konsol permainan video hibrid yang pertama dikeluarkan di pasaran.

Pembangunan dan sejarah
-----------------------

Pada tahun 2014, Nintendo mengalami masalah kewangan yang besar disebabkan jualan produk konsolnya sebelum ini, Wii U yang perlahan dan kepopularan permainan bimbit Jadi, presiden syarikat terdahulu, Satoru Iwata (yang telah meninggal dunia pada Julai 2015), Tatsumi Kimishima, Genyo Takeda, dan Shigero Miyamoto membina strategi perniagaan yang baharu, memasuki pasaran bimbit dan membina konsol baharu. Kimishima (presiden Nintendo yang baharu) menyatakan bahawa "ia bukan sahaja pengganti untuk Nintendo 3DS atau Wii U" malah ia direka untuk "cara bermain permainan video yang baharu". Selain itu, presiden Nintendo Amerika dan COO Reggie Fils-Animé menyatakan bahawa ia direka untuk bermain permainan video moden/konsol di mana-mana sahaja selain daripada bermain di televisyen. Beliau juga menyatakan bahawa, sasaran untuk konsol baharu mereka adalah "untuk mencipta produk yang unik yang tidak dapat ditiru oleh syarikat lain". Pada 17 Mac 2015, Nintendo mengumumkan permulaan perkongsian dengan syarikat DeNa dan mengumumkan kod nama konsolnya sebagai "NX".

Pendedahan dan reka bentuk
--------------------------

Sebuah Nintendo Switch Dipamerkan

  

Pada 20 Oktober 2016, Nintendo mengumumkan dan mendedahkan konsol "NX" sebagai Nintendo Switch, tarikh konsol akan dikeluarkan, dan reka bentuknya di sebuah video treler oleh saluran YouTube Nintendo yang rasmi. Dalam treler tersebut, reka bentuknya adalah seperti sebuah tablet Android yang mana ia akan diletakkan pada sebuah dok untuk memaparkan skrinnya pada televisyen. 

Alat Kawalan Jauh JoyCon
Ia mempunyai dua jenis alat kawalan jauh iaitu JoyCon dan ProController. Alat kawalan jauh JoyCon akan digunakan untuk menarik tablet konsol tersebut dari dok dan dimainkan secara mudah alih dan ia mempunyai penderia gerakan. Selain itu, ia boleh dipisahkan untuk dimainkan bersama pemain lain. ProController pula ialah alat kawalan jauh yang biasa.

Alat Kawalan Jauh ProController

Spesifikasi
-----------

Nintendo Switch menggunakan grafik Nvidia Tegra X1 yang telah diubah suai kuasanya untuk menyerupai kuasa Nvidia GeForce yang merupakan kad grafik komputer peribadi permainan yang paling tinggi kuasanya di dunia. Ia menggunakan CPU 4x ARM Cortex-A57 dan 4x ARM Cortex-53 dan dijamkan pada 1.020 GHz. Ia mempunyai 4GB LPDDR4 ingatan (RAM), skrinnya mempunyai 6.2 inci termasuk leraian 1080p apabila berada di dok dan 720p apabila tidak berada di dok/mudah alih, mempunyai storan sebanyak 32GB dan dapat ditingkatkan sehingga 2TB menggunakan MicroSD, MicroSDHC dan MicroSDXC, dan mempunyai bateri 4310 mAh 3.7 V Lium-ion yang tidak dapat ditanggalkan. Bateri ini akan dicaskan secara automatik apabila dimasukkan ke dalam dok.

Jualan
------

Dalam masa sebulan, sebanyak 2.79 juta unit telah dijual menjadikan Nintendo Switch sebagai jualan produk konsol Nintendo yang paling laris.

Permainan
---------

Setakat ini, sebanyak lebih 100 buah permainan yang telah diumumkan akan dikeluarkan untuk Nintendo Switch oleh 70 pembangun/penerbit permainan video. Antara permainan video yang telah dikeluarkan ialah The Legend Of Zelda: Breath Of The Wild, ARMS, Splashtoon 2, 1-2 Switch oleh Nintendo sendiri; Just Dance 2017 oleh Ubisoft; Fifa 18 oleh EA Games; dan Super Bomberman R oleh Konami. Antara permainan video yang akan dikeluarkan ialah The Elder Scrolls V: Skyrim, Doom 2016 dan Wolfenstein 2 oleh Bethesda; Resident Evil: Revelation 1 dan 2 oleh Capcom; L.A Noire oleh Rockstar Games; dan Minecraft oleh Mojang.

Rujukan
-------

1. ↑  "Nintendo president Satoru Iwata dies at 55" [Presiden Nintendo, Satoru Iwata meninggal dunia ketika berumur 55 tahun]. *Polygon* (dalam bahasa Inggeris). 12 Julai 2015. Dicapai pada 1 Oktober 2017. Cite has empty unknown parameter: `|dead-url=` (bantuan)

Pautan luar
-----------

* Media berkenaan Nintendo Switch di Wikimedia Commons

| * l
* b
* s
Konsol permainan video |
| --- |
| 1970-an | 
* 1292 Advanced Programmable Video System
* APF TV Fun
* Atari 2600
* Bally Astrocade
* Intellivision
* Fairchild Channel F
* Interton VC 4000
* Magnavox Odyssey
* Magnavox Odyssey 2
* RCA Studio II
* Super Vision 8000

 |
| 1980-an | 
* Action Max
* Adventure Vision
* APF-MP1000
* Arcadia 2001
* Atari 5200
* Atari 7800
* Atari XEGS
* Bridge Companion
* Casio PV-1000
* ColecoVision
* Epoch Cassette Vision
* RDI Halcyon
* Master System
* Sega Genesis
* Sega SG-1000
* SuperGrafx
* TurboGrafx-16
* Vectrex
* VTech CreatiVision

 |
| 1990-an | 
* 3DO Interactive Multiplayer
* Amiga CD32
* Amiga/Commodore CDTV
* Amstrad GX4000
* Apple Bandai Pippin
* Atari Jaguar
* Casio Loopy
* Commodore 64 GS
* CPS Changer
* FM Towns Marty
* Neo Geo AES
* Neo Geo CD
* Nintendo 64
* Nintendo Entertainment System
* NEC PC-FX
* Philips CD-i
* Pioneer LaserActive
* Playdia
* PlayStation
* Sega Dreamcast
* Sega Saturn
* Super A'Can
* Super Nintendo Entertainment System
* VTech Socrates

 |
| 2000-an | 
* EVO Smart Console
* Nintendo GameCube
* Nintendo Wii
* Panasonic Q
* PlayStation 2
* PlayStation 3
* PlayStation X
* Xbox
* Xbox 360
* Zeebo

 |
| 2010-an | 
* Google Stadia
* Nintendo Switch (Lite)
* PlayStation 4
* Wii U
* Xbox One

 |
| 2020-an | 
* PlayStation 5
* Xbox Series X/S

 |